Вест
1

Запла́ви на крила жар.
Небо то земљи тобом
силовито устреми,

Сило, Нерођени,
Ти.

2

Отворите се, утробе.
Семе је ово,
пламена пламен-оплођење.

Сагорети —
пречистој дар.

3

Ожеднела је земља,
огладнела Агнец-Сина,
крви крв, тела тело.

Жртвени преклати нож
силу крина.

4

Отворите се, утробе,
Семе је ово, блажени носи квар,
невести земљи небо у оплођење.

Сагорети —
пречистој дар.

Момчило Настасијевић